เป็นซิฟิลิส ระยะที่2ผมร่วงเยอะมาก ตอนนี้กำลังรักษาอยู่ สามารถกินวิตามินอาหารเสริมที่เกี่ยวกับการบำรุงผมได้มั้ย จะมีผมต่อตัวยาที่เรากินหรือป่าว
สวัสดีค่ะ ซิฟิลิสคือโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันรักษาให้หายขาดได้ด้วยยาฉีดเพนนิซิลินโดยภาวะผมร่วงที่เกิดจากการติดเชื้อซิฟิลิซนั้น สามารถรักษาให้ดีขึ้นได้ด้วยการรักษาโรคซิฟิลิซให้หายขาด พอตัวโรคหายไปแล้ว ผมจะงอกกลับขึ้นมาได้เหมือนเดิมค่ะ ไม่มีความจำเป็นต้องกินวิตามินหรืออาหารเสริมใดๆเพื่อบำรุงการงอกของผม ให้รับยารักษาซิฟิลิซเป็นหลักจะดีกว่าค่ะ